Folkevogns minibus har nærmest været inkarnationen af frihedsbegrebet for mange unge mennesker: Den var billig, kunne indrettes til hvad som helst, og alle vennerne kunne køre med. Desuden kunne man male den i alle de psykedeliske farver, et godt LSD-trip kunne fremmane.

Søren Kragballe, f. 1955, er profilredaktør på Finans. Han har i mere 25 år beskæftiget sig med erhvervsjournalistik. Efter praktiktiden på Jydske Tidende i Tønder og Kolding kom Søren i 1985 til Ritzaus Bureau i København. Herfra blev han i 1990 ansat på Dagbladet Børsen og skiftede til Jyllands-Postens erhvervsredaktion i 1999, hvor han har været siden. Han har primært beskæftiget sig med de store industrivirksomheder og har især en forkærlighed for de af selskaberne, der kan fremvise aner tilbage til tiden, hvor Jacobsen, Tietgen og H.N. Andersen regerede. Søren Kragballe er oprindeligt fra Sønderjylland og har tidligere spillet ishockey for Vojens, hvor det blev til tre Danmarksmesterskaber og en del landskampe.

Folkevognsfabrikkerne kan være på vej med en opdateret og helt ny udgave af sin gamle minibus. Tyskerne præsenterede den nye model søndag forud for åbningen af North American International Auto Show i Detroit.

»Vi vil gerne genstarte USA's kærlighed til folkevogn. Og vi er fast besluttede på at blive en betydende og overskudsgivende virksomhed i USA inden for de kommende 10 år,« sagde Herbert Diess, der er chef for VW i Nordamerika, ifølge Bloomberg...